Document ID: 32007D0607

KOMISIJAS LĒMUMS
(2007. gada 10. septembris),
ar ko Slovēnijai atļauj par diviem vīna gadiem pagarināt iespēju izmantot atkāpi no C II zonai noteiktā minimālā dabīgā spirta satura tilpuma procentos attiecībā uz Primorskas reģiona vīniem, ieskaitot noteiktos apvidos ražotos Teran PTP Kras kvalitatīvos vīnus
(izziņots ar dokumenta numuru K(2007) 4085)
(Autentisks ir tikai teksts slovēņu valodā)
(2007/607/EK)
EIROPAS KOPIENU KOMISIJA,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā XIII pielikuma 5. nodaļas A iedaļas 2. punkta c) apakšpunktu,
tā kā:
(1)
Padomes 1999. gada 17. maija Regulas (EK) Nr. 1493/1999 par vīna tirgus kopīgo organizāciju (1) V pielikuma C daļas 2. punkta e) apakšpunktā un VI pielikuma E daļas 3. punkta e) apakšpunktā ir noteikts minimālais dabīgais spirta saturs tilpuma procentos C II vīnogu audzēšanas zonas galda vīniem un noteiktos apvidos ražotiem kvalitatīviem vīniem, kuriem var veikt stiprināšanu [bagātināšanu].
(2)
Atkāpjoties no šīm robežvērtībām, Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās akta XIII pielikuma 5. nodaļas A iedaļā ir paredzēts, ka attiecībā uz galda vīniem un noteiktos apgabalos ražotiem kvalitatīviem vīniem, kuru izcelsme ir Slovēnijas C II zonas Primorskas vīnogu audzēšanas zonā, trīs tirdzniecības gadus - 2004./2005., 2005./2006. un 2006./2007. - var atkāpties no šīm robežvērtībām, nepārsniedzot C I a) zonai noteikto minimālo dabīgo spirta saturu tilpuma procentos. Ir paredzēts, ka Slovēnija pēc šā trīs gadu perioda beigām sagatavos ziņojumu par vīnogu dabīgo spirta saturu tilpuma procentos, kas novērots šajos trīs gados.
(3)
Slovēnija 2007. gada 24. aprīlī iesniedza sīki izstrādātu ziņojumu par Primorskas zonā ievākto vīnogu minimālo spirta saturu tilpuma procentos, ieskaitot noteiktos apgabalos ražotos Teran PTP Kras kvalitatīvos vīnus. Tomēr, ņemot vērā, ka trīs gadus, kuru laikā tika veikti mērījumi, bija vērojami ārkārtīgi un neparasti labvēlīgi klimatiskie apstākļi, Slovēnijas iestādes uzskata, ka konstatētās vērtības neatspoguļo laikapstākļus, kas parasti vērojami šajā apgabalā, un ka uz šo vērtību pamata nevar izdarīt galīgos secinājumus, lai attiecībā uz šo reģionu noteiktu raksturīgo spirta saturu tilpuma procentos, tāpēc tās ir lūgušas pagarināt iespēju izmantot atkāpi no minimālā spirta satura tilpuma procentos attiecībā uz šīm vīnogām.
(4)
Saskaņā ar nosacījumiem, kas ir paredzēti šai atkāpei, par diviem vīna gadiem ir jāpagarina atkāpes izmantošanas periods, attiecinot to arī uz 2007./2008. un 2008./2009. vīna gadu, pirms galda vīniem un noteiktos apgabalos ražotiem kvalitatīviem vīniem no Primorskas zonas, ieskaitot noteiktos apgabalos ražotos Teran PTP Kras kvalitatīvos vīnus, piemēro prasību par minimālo spirta saturu tilpuma procentos misā [nenorūgušajā vīnā],
IR PIEŅĒMUSI ŠO LĒMUMU.
1. pants
Atkāpjoties no Regulas (EK) Nr. 1493/1999 V pielikuma C daļas 2. punkta e) apakšpunkta un no VI pielikuma E daļas 3. punkta e) apakšpunkta, divus vīna gadus, proti, 2007./2008. un 2008./2009. gadu, Slovēnijas Primorskas vīnogu audzēšanas apgabalā ir pieļaujama atkāpe no minimālā spirta satura tilpuma procentos, kas noteikts C II zonai attiecībā uz galda vīniem un noteiktos apvidos ražotiem kvalitatīviem vīniem, ja klimatiskie apstākļi vai augšanas apstākļi ir ārkārtīgi nelabvēlīgi un ja tādējādi nav iespējams sasniegt minimālo C II zonai noteikto spirta saturu tilpuma procentos.
Tomēr minimālais dabīgais spirta saturs tilpuma procentos nedrīkst būt zemāks par noteikto vērtību attiecībā uz C I a) zonas galda vīniem un noteiktos apvidos ražotiem kvalitatīviem vīniem.
2. pants
Šis lēmums ir adresēts Slovēnijas Republikai.
Briselē, 2007. gada 10. septembrī

Labels: 3
17
18
15